stanford-oval/wikipedia huggingface dataset:
Galena (albumi)

| Galena Galena |
| --- | --- | --- |

Studioalbumin tiedot
 Julkaistu: 2006
 Tyylilaji: pop, folk
 Levy-yhtiö: Payner
Galenan muut julkaisut
|   | Galena 2006 | Sled 12 2008 |
Galena (bulg. Галена) on bulgarialaisen pop-folk-laulaja Galenan ensimmäinen albumi. Sen julkaisi levy-yhtiö Payner vuonna 2006.
Kappaleet

Kak ne te e sram
Lažec
Haresvam te
Ne si otivai
Angel po lice–dyavol po serce
Čuždi
Ekstaz
Deždovno rege
Molitva
Samo mig
Taynata obič
Čupkata
Geneven huippukokous 1955

Yhdysvaltain delegaatio Geneven huippukokouksessa.
Geneven huippukokous 18. heinäkuuta 1955 oli kylmän sodan aikana Genevessä järjestetty neljän suurvaltajohtajan kokous. Kokoukseen osallistuivat Yhdysvaltojen presidentti Dwight D. Eisenhower, Britannian pääministeri Anthony Eden, Neuvostoliiton ministerineuvoston puheenjohtaja Nikolai Bulganin ja Ranskan pääministeri Edgar Faure. Läsnä olivat myös suurvaltojen ulkoministerit John Foster Dulles, Harold Macmillan, Vjatšeslav Molotov ja Antoine Pinay sekä Neuvostoliiton kommunistisen puolueen pääsihteeri Nikita Hruštšov.
Kokouksen osanottajien yhteisenä tavoitteena oli kansainvälisen jännityksen lieventäminen ja turvallisuuden lisääminen. Kokous oli ensimmäinen laatuaan, ja sen tuloksena oli lähinnä yhteyden siemenen kylväminen.
Käännös suomeksi
Geneven kielitieteellinen koulukunta

Geneven kielitieteellinen koulukunta on Albert Sechehayen (1870-1946) artikkelin (1927) herättämänä 1920-luvun lopulla muotoutunut strukturalistinen kielitieteellinen koulukunta, jonka historia yltää 1950-luvulle. Satunnaisia mainintoja koulukunnasta on kuitenkin esiintynyt jo aiemmin. Toinen suuntauksen merkittävä edustaja on Charles Bally (1865-1947). Ryhmään katsotaan kuuluvan myös heidän oppilaansa Serge Karcevski (1884-1955), Henri Frei (1899-1980) ja Robert Godel (1902-1984). Ryhmän merkitys on sittemmin painunut unohduksiin, vaikka jäsenet olivat eurooppalaisessa kielitieteessä tärkeitä vaikuttajia 1900-luvun alkupuoliskolla.
Koulukunnan piirissä syntyi 1940 Société genevoise de linguistique -niminen seura ja sen lehdeksi 1941 perustettu Cahiers Ferdinand de Saussure. Seuran keskeisiä toimintamuotoja olivat kokouksessa pidetty luento ajankohtaisesta kielitieteellisestä aiheesta ja sen jälkeinen keskustelu. 1940-luvun puolivälin kriisin seurauksena Henri Frei vetäytyi seuran toiminnasta, ja samalla vuosikymmenellä kuolivat seuran puheenjohtajina toimineet Bally ja Sechehaye. Seuran toiminta alkoi hiipua ja jäädä muiden koulukuntien varjoon, ja se lakkautettiin 1956.
Galen Gering

Galen Gering
Galen Laius Gering (s. 13. helmikuuta 1971) on yhdysvaltalainen näyttelijä. Hänet tunnetaan Luis Lopez-Fitzgeraldin roolista televisiosarjassa Passions..Passions lopetettiin vuonna 2008, sen jälkeen Galen siirtyi sarjaan Päivien viemää, jossa on edelleen mukana..
Gering syntyi Los Angelesissa, Kaliforniassa, ja valmistui Miamin yliopistosta. Hän meni vuonna 2000 naimisiin Jenna Hudlettin kanssa.
Geringillä on juutalaista ja baskitaustaa.
Aiheesta muualla

Galen Gering Internet Movie Databasessa. (englanniksi)
Dan Severn

| Dan Severn |
| --- | --- |

Henkilötiedot
Syntynyt: 8. kesäkuuta, 1958 Coldwater, Michigan, USA
Kansalaisuus:  Yhdysvallat
Vapaaottelija
Lempinimi:  The Beast
Pituus:  188 cm (6 ft 2 in)
Paino:  113 kg (250 lb)
Kätisyys:  oikea
Taistelutyyli:  Paini, Sambo
Tilastot
Ottelut:  108
Voitot:  86
– tyrmäyksellä:  13
– luovutuksella:  53
Tappiot:  15
Aiheesta muualla
www.the-beast.com
Daniel "The Beast" Severn (synt. 8. kesäkuuta 1958) on yhdysvaltalainen vapaaottelija ja showpainija. Hän tuli tunnetuksi varhaisista Ultimate Fighting Championship -turnauksista. Severn on otellut uransa aikana monissa vapaaottelu- ja showpainijärjestöissä, mukaan lukien King of the Cage, PRIDE Fighting Championships, Ultimate Fighting Championship, Cage Rage, World Extreme Cagefighting, Gladiator Challenge sekä World Wrestling Federation.
Ura > Paini

Severnillä on värikäs ura kreikkalais-roomalaisesta painista ja vapaapainista. Hän on toiminut valmentajana Arizonan ja Michiganin yliopistoissa, sekä paininut muun muassa Japanissa, Turkissa, Unkarissa, Kanadassa, Ranskassa ja tietysti Yhdysvalloissa. Hänellä on myös uransa ajoilta monia kansallisia ja kansainvälisiä mestaruuksia, joihin kuuluu Yhdysvaltain-ennätys selätysvoitoista vuosina 1976–1992.
Ura > Vapaaottelu

Severn astui ensimmäisen kerran UFC-häkkiin 16. joulukuuta 1994, UFC 4 -turnauksessa, otellen ensimmäisen vapaaottelunsa. Häntä vastaan asettui thainyrkkeilijä Anthony Macias. Ottelu kesti vajaat kaksi minuuttia, jonka sisällä Severn sai tehtyä kaksi näyttävää takaheittoa, mitkä jäivät monien fanien mieleen. Severn voitti ensimmäisen ottelunsa kuristuksella, päästen turnauksessa jatkoon. Myöhemmin turnauksen finaalissa hän kuitenkin hävisi turnauksen voittajalle, Royce Gracielle.
Severn osallistui 7. huhtikuuta 1995 seuraavaan UFC -turnaukseen, minkä hän myös voitti. UFC 5 -tapahtumassa Severniä vastaan asettuivat Joe Charles, Oleg Taktarov ja finaalissa Dave Beneteau. Seuraava turnausvoitto tapahtuikin 16. joulukuuta 1995 The Ultimate Ultimate -tapahtumassa, jossa Severn kukisti Paul Valeransin, Tank Abbottin ja Oleg Taktarovin samana iltana. 17. toukokuuta 1996 hän voitti UFC 9 -tapahtumassa Superfight-mestaruuden Ken Shamrockilta, tullen täten kolminkertaiseksi UFC-mestariksi.
7. helmikuuta 1997 UFC 12 -tapahtumaan tuli mukaan ensimmäistä kertaa painoluokat (raskassarja ja kevytsarja). Samassa tapahtumassa Severn ja Mark Coleman ottivat yhteen ensimmäisestä Raskaansarjan-mestaruudesta. Coleman voitti ottelun, jonka seurauksena Superfight-mestaruus yhdistettiin Raskaansarjan-mestaruuteen, jolloin Severn menetti tittelinsä.
Severn oli ensimmäinen maailmanluokan painija, joka UFC-häkkiin on noussut sen historiassa. Häntä seurasi myöhemmin Don Frye UFC 8:ssa ja 9:ssä ja Mark Coleman UFC 10:ssä ja 11:ssä.
Ura > Showpaini

Severn on paininut monissa promootioissa, merkittävimpinä UWF International Japanissa, National Wrestling Alliance ja World Wrestling Federation. Hän paini NWA:ssa vuodesta 1995, ja voitti ensimmäisen mestaruutensa, NWA:n Raskaansarjan Maailmanmestaruuden Chris Candidolta 24. helmikuuta 1995 Smoky Mountain Wrestling -promootion tapahtumassa. Samana vuonna voitetun UFC-mestaruuden myötä Severnistä tuli ensimmäinen henkilö, kuka piti hallussaan sekä showpaini-, että vapaaottelutitteliä saman aikaisesti. Hän piti hallussaan maailmanmestaruuttaan yli neljä vuotta, kunnes hävisi sen Naoya Ogawalle 14. maaliskuuta 1999. Severnin ensimmäinen mestaruuskausi on kaiken kaikkiaan merkittävä, sillä se on pisin kausi kahteen vuosikymmeneen, sekä kolmanneksi pisin koko mestaruuden historiassa.
Mestaruuskautensa aikana Severn paini myös WWF:ssa. Hän oli osallisena myös juonikuviossa, missä NWA hyökkäsi WWF:iin. Hän osallistui Brawl For All -turnaukseen, missä häntä vastaan asettui The Godfather. Severn voitti alkuerän, mutta häntä ei kuitenkaan nähty enää myöhemmin turnauksessa.
15. joulukuuta 2001 Severn voitti toisen NWA maailmanmestaruutensa Japanissa järjestetyssä WXO -promootion tapahtumassa Shinya Hashimotolta. Mestaruuden voittoa pidetään kiistanalaisena, koska ottelun amerikkalainen tuomari teki liian nopean laskun. Severnin mestaruuskausi ei tällä kertaa kestänyt kovin pitkään, sillä hänet riisuttiin mestaruudesta WXO:n lopetettua. Mestaruuden voitti myöhemmin ensimmäisessä NWA-TNA pay-per-view -tapahtumassa hänen pitkäaikainen vastustajansa Ken Shamrock.
Mestaruudet ja saavutukset > Paini

Arizonan Yliopiston painin Hall of Famen jäsen
Vuoden 1980 Olympiajoukkueen jäsen
13 Amateur Athletic Unionin painimestaruutta vuosina 1982 - 1994
Vuoden 1984 Olympiajoukkueen jäsen
Canada Cup kultamitalisti vuonna 1985
Mestaruudet ja saavutukset > Vapaaottelu

Continental Freefighting Alliance
CFA Super Heavyweight Championship (1 kerta, nykyinen)
The Danger Zone
Voittamaton Danger Zone vapaa ottelu kilpailussa
Ultimate Fighting Championship
UFC 5 -turnausvoittaja
UFC Ultimate Ultimate -turnausvoittaja
UFC Superfight Championship
UFC Hall of Famen jäsen
World Extreme Cagefighting
WEC Super Heavyweight Championship (1 kerta)
Gladiator Challenge
Gladiator Challenge Superfight Heavyweight Champion (nykyinen)
Mestaruudet ja saavutukset > Showpaini

Global Wrestling Alliance
GWA Heavyweight Championship (2 kertaa, ensimmäinen)
New Japan Pro Wrestling
NWA World Heavyweight Championship (1 kerta)
NWA UK Hammerlock
NWA United Kingdom Heavyweight Championship (1 kerta)
Smoky Mountain Wrestling
NWA World Heavyweight Championship (1 kerta)
Aiheesta muualla

Official Dan "The Beast" Severn Website
Dan Severnin vapaaottelutilastot Sherdog.comissa
Dan Severnin profiili Online World of Wrestling sivustolla
Giorgio Morandi

Giorgio Morandi.
Giorgio Morandi (20. heinäkuuta 1890 Bologna, Italia – 18. kesäkuuta 1964 Bologna) oli italialainen taidemaalari ja taidegraafikko. Hänet tunnettiin yksinkertaisista mutta näkemyksellisistä moderneista asetelmamaalauksistaan, jotka kuvaavat pulloja, maljakoita ja laatikoita.
Morandia on vaikea sijoittaa erityisesti mihinkään koulukuntaan. Tärkeimpänä häneen vaikuttaneena esikuvana pidetään ranskalaista Paul Cézannea, jonka keskittyminen muotoon ja värien tasaisuuteen inspiroivat myös Morandia. Morandin esikoisnäyttely oli vuonna 1914 Bolognassa futurististen taiteilijoiden kanssa. Vuosina 1918–1919 hänet yhdistettiin usein metafyysiseen koulukuntaan.
Morandi kehitti hyvin intiimin lähestymistavan taiteeseen. Hänen hiljaisia maisemakuviaan ja väreiltään hillittyjä yksinkertaisia asetelmamaalauksiaan pidetään taitavasti suunniteltuina ja symbolistisina. Herkät ja lyyriset värisävyt rajoittuvat usein savensävyisiin valkoisiin, jopa tylsiin vihreisiin ja murrettuun ruskeaan, joissa toisinaan on terrakotta-sävyisiä erikoiskohteita.
Morandi työskenteli Bolognan taideakatemiassa etsauksenopettajana 1930–1956, ja hänellä oli perustavanlaatuinen vaikutus italialaisiin taidegraafikoihin.
Galleria

Morandin työhuonetta vuonna 1981.
Luonnos.
Akvarellinäyttely vuonna 1968.
Aiheesta muualla

Centro Studi Giorgi Morandi.
Genevadsån

| Genevadsån |
| --- | --- |
 Åns utlopp i Laholmsbukten
Maanosa:  Eurooppa
Maat:  Ruotsi
Läänit:  Halland
Maakunnat:  Halland
Kunnat:  Halmstad, Laholm
Vesistöalue ja valuma-alueen tietoja
Päävesistöalue:  Genevadsånin vesistö
Pinta-ala:  224,1 km²  
Järvisyys:  1 % 
Pääuoman pituus:  34 km 
Pääuoman osuudet:  Genevadsån ←Brostorpaån
Joen uoman kohteita
Alkulähde:  kolmen joen yhtyminen, Genevad, Laholm 
 :  56.5755°N, 13.0211°E
Laskupaikka:  Gullabranna, Halmstad
 :  56.5861°N, 12.9375°E
Sivu-uomat:  Alslövsån (d), Q130463011
Mittaustietoja
Lähdekorkeus:  4 m  mpy.
Laskukorkeus:  0 m
Korkeusero:  4 m
Pituus:  8 km  
Kaltevuus:  0,5 m/km
Keskiylivirtaama:  18,9 m³/s (MHQ) 
Keskivirtaama:  3,18 m³/s (MQ) 
Keskialivirtaama:  0,42 m³/s (MNQ) 
Muuta
Muualla:  Wikimedia Commons
Genevadsån on Ruotsissa Hallandin läänissä virtaava 8 kilometriä pitkä joki, joka muodostaa Genevadsånin vesistössä sen 34 kilometriä pitkän pääuoman alajuoksun. Joen valuma-alueen pinta-ala on 224 neliökilometriä ja se laskee Pohjanmeren ja Itämeren vaihettumisvyöhykkeeseen Kattegatiin Laholmsbuktenissa Gullbrannassa Halmstadin kunnassa.
Vesistöalueen pääuoma loppuu Genevadsånin meanderoivaan osuuteen, joka virtaa peltojen keskellä. Vesistön yläpuolinen alue jakaantuu kolmen joen kesken: Vessingeån, Brostorpaån ja Alslövsån. Ne yhtyvät Genevadin taajaman edustalla. Haaroista Brostorpaån on valittu pääuoman yläjuoksun osaksi. Se alkaa suuren suoalueen Asperammsmossenin länsipuolelta ampuma-alueen sisältä. Se virtaa aluksi 8 kilometriä etelään päin metsämaita pitkin ja kääntyy vasta Bäckamotissa kohti lounasta peltoalueille. Seitsemän kilometrin päässä joki oikaisee länteenpäin ja yhtyy muihin sivujokiin Genevadissa.
Käännös suomeksi
Greetings from Uranus

| Greetings from Uranus Anal Thunder |
| --- | --- | --- |

EP-levyn tiedot
 Julkaistu: elokuu 1999
 Formaatti: 7" vinyyli
 Tyylilaji: punk rock, hardcore punk
 Levy-yhtiö: Kidney
Anal Thunderin muut julkaisut
|   | Greetings from Uranus 1999 | Will Fuck for Crack (EP) 2000 |
Greetings from Uranus on suomalaisen punkyhtye Anal Thunderin EP-levy vuodelta 1999. Siitä julkaistiin rajoitettu 300:n kopion painos ruskealla 7"-vinyylillä.
Kappaleet

Anal Thunder (I Think I Need a Map)
In My Kitchen
Backseat of My Ford
25
Poison (Alice Cooper -cover)
My Ass (Live)
Kill Your Neighbours (Live)
Hullun kutsuhuuto (Live)
Aiheesta muualla

Greetings from uranus discogs.com -sivustolla
Gregor Cankar

| Mitalit> Maa:   Slovenia.Miesten yleisurheilu.MM-kilpailut  | Mitalit> Maa:   Slovenia.Miesten yleisurheilu.MM-kilpailut  | Mitalit> Maa:   Slovenia.Miesten yleisurheilu.MM-kilpailut  | Maa:   Slovenia> Miesten yleisurheilu. |
| --- | --- | --- | --- |
|  Pronssia | Sevilla 1999 | pituushyppy |  |
Gregor Cankar (s. 25. tammikuuta 1975 Celje) on slovenialainen yleisurheilija. Sevillan MM-kisoissa 1999 pronssia pituushypyssä saavuttaneen Cankarin ennätys on 840 vuodelta 1997.
Hän jäi karsintaan alle 20-vuotiaiden MM-kilpailuissa Soulissa 1992, mutta voitti kaksi vuotta myöhemmin, vuonna 1994, saman ikäluokan maailmanmestaruuden Lissabonissa myötätuulituloksella 804. Vuonna 1995 hän osallistui Barcelonan sisäratojen MM-kisoihin, joissa hän jäi karsintaan. Seuraavana vuonna hän oli neljäs Tukholman sisäratojen EM-kisoissa ja kuudes Atlantan olympialaisissa tuloksella 811. Vuonna 1997 hän oli Pariisin sisäratojen MM-kisoissa seitsemäs tuloksella 802. Seuraavana vuonna hän oli kuudes Budapestin EM-kisoissa. Vuonna 1999 hän osallistui Maebashin sisäratojen MM-kisoihin sijoittuen neljänneksi tuloksella 828 ja voitti myöhemmin samana vuonna aikuisten arvokisojen ainoan mitalinsa, pronssia, Sevillan MM-kisoissa tuloksella 836. Hän osallistui vielä vuonna 2000 Sydneyn olympialaisiin, vuonna 2002 sekä Wienin sisäratojen EM-kisoihin että Münchenin EM-kisoihin ja vuonna 2004 Ateenan olympialaisiin, mutta ei selviytynyt enää kertaakaan loppukilpailuun.
Hack and slash

Hack and slash  tarkoittaa toimintaroolipelien pelityyppiä tai pelitapaa. Kummassakin tapauksessa kyseessä on pelaaminen, joka perustuu vihollisten tappamiseen lähitaistelussa, eikä niinkään juonen käänteisiin tai hahmonkehitykseen.
Termi on lähtöisin laudalla tai pöydällä pelattavista "kynä ja paperi" -roolipeleistä. Alun perin termillä viitattiin pelikampanjan tyyliin ja termiä käytettiin ensi kerran 1980-luvulla D&D Dragon Magazine -lehden artikkelissa.
Videopeleissä termillä viitattiin aluksi beat ’em up -tyylisiin toimintapeleihin, joissa hahmoilla oli käytössä aseita pelkkien nyrkkien sijaan. Esimerkkejä näistä peleistä ovat Golden Axe ja Final Fight. Myöhemmin termi tuli tunnetuksi lajityyppinä isometristä kuvakulmaa käyttävien pelien yhteydessä kuten Diablo ja Divine Divinity.
Tunnettuja esimerkkejä hack and slash -tyyppisistä peleistä ovat Diablo-sarja ja Dungeon Siege. Myös monet mudit, erityisesti LPMud- ja DikuMUD-lajityyppien edustajat, ovat usein hyvin hack and slash -henkisiä.
Tunnetuimpia hack and slash -pelejä ovat Devil May Cry -sarja, Dynasty Warriors -sarja ja God of War -sarja. Muita esimerkkejä ovat esimerkiksi Ninja Gaiden -sarja ja Darksiders -sarja.
Eniten pelattavia hahmoja tämän lajityypin pelissä on Koei Tecmon pelissä Warriors Orochi 4, jossa on 170 hahmoa Dynasty Warriors ja Samurai Warriors -sarjoista.
Gregoire Lake Estates

| Gregoire Lake Estates |
| --- | --- |
 Gregoire Lake Estates
 Koordinaatit: 56°26′30.86″N, 111°10′38.61″W 
Valtio:   Kanada
Provinssi:  Alberta
Kunta:  Wood Buffalo
Hallinto:  
 – Asutustyyppi:  Taajama
 – Hallinnon tyyppi:  Wood Buffalon kunnanvaltuusto
Väkiluku (2008):  253
Aikavyöhyke:  UTC-7
 – Kesäaika:  UTC-6
Suuntanumero(t):  780
 
 Wood Buffalon kunnan sivut 
Infobox OKVirheellinen NIMI-arvo: 
Gregoire Lake Estates on Gregoire Lake -järven rannalla sijaitseva 253 asukkaan (2008) nukkumalähiö Kanadassa, Albertan provinssissa, Wood Buffalon kunnassa. Gregoire Lake Estates sijaitsee Highway 881 -maantien varrella, noin 7 kilometriä itään Highway 63 -tieltä ja noin 25 kilometriä Fort McMurraysta. Alueen asukkaiden tärkein työllistäjät ovat öljyhiekkaa louhivat öljy-yhtiöt, jotka työllistävät noin 30 prosenttia alueen asukkaista. Gregoire Lake Provincial Park -luonnonpuisto sijaitsee asuinalueen pohjoispuolella. Arvioiden mukaan alueen västö kasvaisi 362 asukkaaseen vuoteen 2030 mennessä. Nykyisin alueella on 84 asuintaloa ja väestön kasvaessa alueelle tarvittaisiin rakentaan 29 uutta asuntoa, mutta tällä hetkellä alue on täyteen rakennettu. Yhtenä vaihtoehtona on kaavailtu tonttien puolittamista, mutta päätöstä asiasta ei ole vielä tehty (huhtikuu 2008).
Fullahead

| Fullahead Francine |
| --- | --- | --- |

Studioalbumin tiedot
 Julkaistu: 2001
 Tyylilaji: Rock and roll
 Kesto: 44.42
 Levy-yhtiö: Bluelight Records
Francinen muut julkaisut
| The Playmate 1999 | Fullahead 2001 | Level 8 2003 |
Fullahead on suomalaisen Francine-yhtyeen kuudes studioalbumi. Se julkaistiin vuonna 2001.
Kappaleet

Never Let You Down – 3.55
Shame On You – 3.28
One in a Million – 3.42
Fullspeed – 2.43
Bye – 4.23
She Bop – 2.47
Open Your Eyes – 4.15
Burnin' Fire – 4.20
Tell Me Why – 3.41
I Don't Get it – 3.26
Don't You Know – 4.26
Dick Tracy – 3.31
Arviot

Soundi:
Aiheesta muualla

Albumi Meteli.net -sivustolla (Arkistoitu – Internet Archive)
Geneven Raamattu

| Geneven Raamattu> Geneva Bible |
| --- | --- |
 Vuoden 1560 painoksen kansilehti
Kieli:  varhaisnykyenglanti
UT julkaistu:  1557
Kokonaan julkaistu:  1560
Tekstilähde:  masoreettinen teksti (VT) Textus Receptus (UT)
Suuntaus:  reformoitu
Lue lisää artikkelistaRaamattu
Geneven Raamattu (engl. Geneva Bible) on yksi historiallisesti merkittävimmistä Raamatun englanninkielisistä käännöksistä. Sen Uusi testamentti ilmestyi vuonna 1557 ja koko Raamattu vuonna 1560. Se edelsi Kuningas Jaakon Raamattua 51 vuodella. Se olikin 1500-luvun englantilaisen protestantismin ensisijainen Raamattu. Geneven Raamattua edelsi vuonna 1539 ilmestynyt Great Bible, joka oli ensimmäinen virallinen Anglikaanisen kirkon englanninkielinen Raamattu.
Geneven Raamattu oli merkittävä englantilainen Raamattu 1500- ja 1600-luvuilla, ja se sai laajaa suosiota ja vaikutusvaltaa tuona aikana. Tämä Raamattu oli yksi niistä, jotka kuljetettiin Amerikkaan Mayflowerilla.
Geneven Raamattu oli huomattava käännös, joka syntyi taitavien protestanttisten oppineiden työn tuloksena. Se sai aikansa huippukirjailijoiden ja ajattelijoiden laajan tunnustuksen, ja monet merkittävät hahmot, kuten William Shakespeare, John Bunyan ja John Milton, hyödynsivät tätä Raamattua omissa kirjoituksissaan.
Geneven Raamattua pidetään historian ensimmäisenä opetuskäännöksenä, sillä se oli varustettu monilla opettavaisilla ja avustavilla elementeillä Raamatun tutkijoille. Nämä elementit sisälsivät muun muassa viittauksia eri jakeisiin, kirjoitusten johdantoja, karttoja, taulukoita, puupiirroksia, hakemistoja ja muita hyödyllisiä ominaisuuksia.
Geneven Raamattu erottuu kaikista muista Raamatuista ainutlaatuisuudellaan. Se oli ensimmäinen Raamattu, joka esitti Raamatun kirjat lukuina ja numeroituina jakeina. Tämä versio sai aikakautensa suurimman suosion, osittain laajojen marginaalihuomautusten ansiosta. Nämä merkinnät, jotka oli laatineet uskonpuhdistuksen johtajat, kuten John Calvin, John Knox ja monet muut, sisälsivät selityksiä ja tulkintoja pyhistä kirjoituksista, mikä teki Raamatusta helpommin ymmärrettävän tavallisille ihmisille.
Kuningas Jaakko I oli tyytymätön joihinkin Raamatun selityksiin, erityisesti silloin kun ne koskivat hallitsijoiden tyranniaa, aviorikoksia ja muita kiistanalaisia uskonnollisia näkemyksiä. Hän pyrki sensuroimaan nämä Raamatun tulkinnat ja vahvistamaan asemansa auktoriteettina siinä, miten Raamattua tulkittiin. Tämän seurauksena hän vaati, että laadittaisiin hallituksen "auktorisoitu" versio, joka ei sisältäisi niitä selityksiä, joista hän oli eri mieltä.
Monet, jotka olivat sitoutuneet käyttämään tiettyä Raamatun versiota, joutuivat vainon kohteeksi, ja jotkut heistä jopa lähtivät matkalle tuntemattomiin ja kartoittamattomiin maihin. Kun nämä siirtolaiset saapuivat Pohjois-Amerikkaan he tutkivat huolellisesti vuoden 1599 Geneven Raamattua saadakseen inspiraatiota ja ohjeita uuden siirtokunnan lakien kehittämiseksi.
Käännös suomeksi
Gondo-Mondoro

Gondo-Mondoro on luonnonalue Malin keskiosassa. Se sijaitsee Moptin alueen kaakkoisosassa Burkina Fason rajalla. Alue käsittää Gondo-Sénon tasangon ja Gourman lounaisnurkan.
Gondo-Mondoro on laaja hiekkatasanko, joka rajoittuu lännessä Dogonin ylänköön ja pohjoisessa Gandamia- ja Homborivuoriin. Seutu kuuluu Sahelin vyöhykkeeseen. Vuotuinen sademäärä on 300–600 millimetriä. Kasvillisuus on etupäässä ruoho- ja pensassavannia tai aroa. Ainoa pysyvä vesistö on Mustan-Voltan sivujoki Sourou.
Alue jakautuu neljään vyöhykkeeseen. Pohjoisessa on Mondoro, sen eteläpuolella Séno ja Sourou ja lännessä Gondo. Alueella viljellään hirssiä ja durraa sekä harjoitetaan karjanhoitoa. Maatalouskäyttö on viime vuosikymmeninä lisääntynyt voimakkaasti, ja savannin osuus pinta-alasta on laskenut kolmesta neljäsosasta puoleen.
Fuller

Fuller voi tarkoittaa seuraavia:
Henkilöitä

Amy Fuller (1968–2023), yhdysvaltalainen soutaja
Blind Boy Fuller, Fulton Allen (1907–1941), yhdysvaltalainen blues-laulaja ja kitaristi
Bryan Fuller (s. 1969), yhdysvaltalainen televisiokäsikirjoittaja
Buckminster Fuller (1895–1983), yhdysvaltalainen visionääri, muotoilija, arkkitehti, keksijä ja kirjailija
Curtis Fuller (1934–2021), yhdysvaltalainen jazzmuusikko
Drew Fuller (s. 1980), yhdysvaltalainen näyttelijä
Florence Fuller (1867–1946), eteläafrikkalais-australialainen taiteilija
Gordon Fuller (1894–1968), kanadalainen koripallovalmentaja
J. F. C. Fuller (1878–1966), englantilainen kenraalimajuri, sotahistorioitsija ja strategikko
Keysher Fuller (s. 1994), costaricalainen jalkapalloilija
Lon L. Fuller (1902–1978), yhdysvaltalainen filosofi
Lucia Fairchild Fuller (1870–1924), yhdysvaltalainen taidemaalari
Margaret Fuller (1810–1850), yhdysvaltalainen kirjallisuuskriitikko, kirjailija ja opettaja
Ricardo Fuller (s. 1979), jamaikalainen jalkapalloilija
Samuel Fuller (1912–1997), yhdysvaltalainen elokuvaohjaaja
Simon Fuller (s. 1960), brittiläinen televisio- ja levytuottaja
Thomas Fuller (1608–1661), englantilainen saarnaaja ja historioitsija
Henkilöitä > Kuvitteellisia henkilöitä

Quinn Fuller, korusuunnittelija ja koruliikkeen omistaja televisiosarjassa Kauniit ja rohkeat
Muita merkityksiä

Fuller-vaihteisto, Eaton Corporationin valmistama synkronomoimaton vaihteisto
Fuller’s Fuller, Smith and Turner plc, lontoolainen panimoyritys
Gondoli (täsmennyssivu)

Gondoli tarkoittaa seuraavia:
gondoli, venetyyppi lähinnä Venetsian kanaaleissa
gondoli, kuumailmapalloissa, ilmalaivoissa ja maailmanpyörissä käytettävä kori
gondolihissi, hissityyppi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gondoli”, voi hakea sivunnimihaulla, laajalla sivunnimihaulla tai tekstihaulla.
Edorf

| Erik Ingebrigtsen |
| --- | --- |
 Edorf keikalla Oulussa syyskuussa 2009.
Henkilötiedot
Koko nimi:  Frode Erik Ingebrigtsen
Syntynyt: 1985 Båtsfjord, Finnmark
Kuollut: 31. maaliskuuta 2015 Pirkkala
Muusikko
Taiteilijanimi:  Edorf, F.E. Stonela
Laulukielet:  suomi
Tyylilajit:  rap
Soittimet:  laulu, kitara
Yhtyeet:  Guerra Norte Muinaiset Naapasujunitti Härmälän Tyyli Hobo News JahDubClub FroHann
Levy-yhtiöt:  Joku Roti Records
  [ Muokkaa Wikidatassa ] [ ohje ]  
Edorf (oikealta nimeltään Frode Erik Ingebrigtsen, 1985 Båtsfjord, Finnmark – 31. maaliskuuta 2015 Pirkkala)  oli suomalainen Joku Roti Recordsille levyttänyt rap-artisti. Hän voitti Rapin Suomenmestaruuden vuonna 2003.